Antigen test kit บุคคลทั่วไปใช้ได้ หาซื้อได้จากสถานพยาบาลและร้านยาที่มีเภสัชกร
นายแพทย์สุรโชค ต่างวิวัฒน์ รองเลขาธิการคณะกรรมการอาหารและยา กล่าวว่า ในขณะนี้สำนักงานคณะกรรมการอาหารและยา(อย.) ได้อนุมัติขึ้นทะเบียนชุดตรวจโควิด-19 (Antigen test kit) หรือ ATK สำหรับประชาชน รวม 5 ยี่ห้อแล้ว ซึ่งสามารถหาซื้อได้ผ่านสถานพยาบาล หน่วยงานของรัฐและร้านขายยาที่มีเภสัชกรให้คำแนะนำ โดยขอให้ผู้บริโภคสังเกตข้อความบนฉลาก ระบุว่า "บุคคลทั่วไปสามารถใช้ได้" และสามารถตรวจสอบรายชื่อชุดตรวจที่ได้รับอนุญาตผ่านทางเว็บไซต์กองควบคุมเครื่องมือแพทย์ https://www.fda.moph.go.th/Pages/Document/News/ข้อมูลรายชื่อชุดตรวจและน้ำยาสำหรับ%20COVID-19%20antigen.pdfหลักสำคัญในการใช้ชุดตรวจ ATK คือ 1.สถานที่ซื้อถูกต้อง 2.ผลิตภัณฑ์ถูกต้อง เพราะหากชุดตรวจถูกต้องแต่ไม่สามารถติดต่อกับสถานที่ซื้อได้ ก็จะเกิดปัญหา ดังนั้น กฎหมายที่ประกาศออกมาจึงยังระบุว่าต้องเป็นการซื้อจากสถานพยาบาล ร้านยา เป็นอุปกรณ์มาตรฐานและถูกกฎหมาย กำลังทยอยเข้าสู่ร้านยา โดยจะจำหน่ายเฉลี่ยราคาชุดละ 250 บาทสำหรับ ATK ที่ขายในออนไลน์ แม้กระทั่งร้านยาที่จะโฆษณาขายในออนไลน์ก็ต้องมีการขออนุญาตจาก อย.ก่อน ซึ่งยังไม่มีการอนุญาตให้มีการดำเนินการขายออนไลน์ โดย อย. ได้ทำการตรวจสอบและปิด URL เหล่านั้นไปมากกว่าพันรายการ